Nr.16897/9.10.2025

RAPORT DE SPECIALITATE

Subsemnata Mateșan Valeria, inspector de specialitate în cadrul Serviciului de Patrimoniu Local și Monitorizare Servicii Publice din cadrul Primăriei orașului Boldești-Scăeni, analizând "Proiectul de hotărâre pentru aprobarea Raportului de oportunitate privind vânzarea unui teren în suprafață de 9196 mp situat în Tarlaua 47 Parcela A 2260", am constatat următoarele :
- terenul supus vânzării aparţine domeniului privat al oraşului Boldeşti-Scăeni, conform H.C.L. nr. 26/23.02.2021 cu modificările și completările ulterioare, este situat în Tarlaua 47 Parcela A 2260, are suprafața de 9196 mp  și nr. cadastral 23782;
[bookmark: _GoBack]- prin adresa, înregistrată la Primăria orașului sub nr. 13136/07.08.2025  S.C. FERUCCIO COM S.R.L., reprezentată de Alexandru Gabriela Lorena, solicită cumpărarea terenului în suprafață de 9196 mp pe care îl are concesionat prin contractul de concesiune nr. 8763/12.06.2018, întrucât pe acest teren a realizat o construcție conform autorizaţiei de construire nr. 08/03.02.2023 şi procesului-verbal de recepție a lucrărilor nr. 49/16.07.2025;
- vânzarea terenului se va face în conformitate cu prevederile art. 363 şi 364 din OUG nr.57/2019  privind Codul administrativ cu modificările și completările ulterioare și a prevederilor Regulamentului-Cadru privind vânzarea bunurilor imobile aparținând domeniului privat al orașului Boldești-Scăeni, aprobat prin HCL nr. 170/26.11.2019;
- configurația terenului se regăseşte în Planșă, iar datele de identificare în Anexa la Proiectul de hotărâre;
După aprobarea Raportului de oportunitate, executivul va achiziționa Raportul de evaluare pentru stabilirea prețului de circulație, întocmit de un expert ANEVAR. Ulterior se va supune aprobării Consiliului Local vânzarea imobilului.
Față de cele mai sus menționate, consider că inițierea acestui Proiect de hotărâre este necesară si oportună.



Întocmit,
Mateșan Valeria


